CONVOCATÒRIA D'AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3032)
  + [Valencià](/va/acuerdo/3032)






Selector de idioma

Leer

* [Español](/es/acuerdo/3032)
* [Valencià](/va/acuerdo/3032)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
===============================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT

Data d'aprovació
:   24/10/2014

Data de publicació
:   19/11/2014

Òrgan competent
:   Departament de Fonaments de l¿Anàlisi Econòmica

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3032.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3032)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3032)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT&url=https://www.boua.ua.es/va/acuerdo/3032)

**Títol:** CONVOCATÒRIA D'AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Departament de Fonaments de l¿Anàlisi Econòmica

**Data d'aprovació:** divendres, 24 d'octubre de 2014

CONVOCATÒRIA D'AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT

1. Objectiu i destinataris

L’objectiu d’aquestaconvocatòria és promoure la iniciació en tasques de recerca dels estudiants universitaris que estiguen cursant el Màster en Economia Quantitativa de la Universitat d'Alacant, mitjançant l'assignació d'una ajuda que els permeta iniciar-se en tasques de recerca vinculades amb els estudis que estan cursant i facilitar la seua futura orientació professional o investigadora.

2. Nombre d'ajudes i finançament.

Un màxim d'una ajuda per a l'any 2014. La dotació màxima per a aquesta convocatòria és de 7.800 euros i s’inclou en el capítol 4 de crèdits del Departament de Fonaments de l'Anàlisi Econòmica. L'execució d'aquesta liquidació està supeditada a la disponibilitat de liquiditat de la Universitat d'Alacant. L'ajuda s'abonarà en dos terminis. El primer termini, que comporta el 75% de l'ajuda, s'abonarà una vegada resolta la convocatòria; el segon (25% de l’ajuda) s'abonarà si l'estudiant supera tots els crèdits del Màster en Economia Quantitativa en què s'haja matriculat en el curs 2014-2015. Aquesta ajuda en cap cas tindrà efectes juridicolaborals entre el beneficiari i la Universitat d'Alacant ni implica un compromís d'incorporació posterior del beneficiari a la plantilla de la UA. La col·laboració prestada per l'estudiant estarà directament vinculada amb els seus estudis i no suposarà, en cap cas, la realització de tasques pròpies d'un lloc de treball.

El beneficiari d'aquesta ajuda per a estudis de Màster en Economia Quantitativa tindrà aquests drets:

a)    Obtenir del Departament de Fonaments de l'Anàlisi Econòmica la col·laboració i suport necessaris per al desenvolupament normal dels seus estudis.

b)    Percebre la dotació econòmica que corresponga a l'ajuda en la forma establida en el present apartat.

Els estudiants beneficiaris d'aquestes ajudes tindran aquestes obligacions:

a) Acreditar el compliment dels requisits i condicions establits per a ser beneficiari de l'ajuda en la data de finalització de presentació de sol·licituds.

b)    Sotmetre's a les actuacions de comprovació necessàries per a verificar, si escau, el compliment i l’efectivitat de les condicions de concessió de l'ajuda.

c)    Seguir durant el curs 2014-2015, per ensenyament oficial, els estudis de Màster en Economia Quantitativa de la Universitat d'Alacant.

d)    Mantenir una estreta col·laboració amb el tutor acadèmic, amb vista al compliment del programa de formació i el calendari d'activitats presentat.

e)    Ajustar-se a les normes pròpies de funcionament de la Universitat d'Alacant.

f)     Comunicar al Departament de Fonaments de l'Anàlisi Econòmica la renúncia a l'ajuda que li haja sigut concedida, així com qualsevol incidència que s'opose o menyscabe l'obtenció dels objectius d’aquesta convocatòria. Qualsevol variació en les condicions tingudes en compte per a l'avaluació de les sol·licituds interromprà el tràmit d'alta i, si escau, donarà lloc a l'anul·lació de l'ajuda prèvia audiència de l'interessat.

g)    Sotmetre's a les actuacions de comprovació i control financer que puguen realitzar els òrgans competents de la Universitat d'Alacant, aportant la informació que li siga requerida en l'exercici de les actuacions anteriors.

h)    Respectar les normes fixades en aquesta convocatòria, a més de les que la Universitat d'Alacant determine, en l'àmbit de les seues competències, per a supervisar i avaluar el desenvolupament del seu treball.

i)      La percepció d'una ajuda dins d'aquesta convocatòria és incompatible amb altres beques o ajudes finançades amb fons públics o privats per a la mateixa fi (en concret amb les ajudes per a iniciació a la recerca del Vicerectorat de Recerca, Desenvolupament i Innovació o les beques de col·laboració del Ministeri d'Educació, Cultura i Esport) i amb sous que impliquen vinculació contractual o estatutària del beneficiari.

3. Requisits dels sol·licitants

Poden sol·licitar aquestes ajudes els estudiants universitaris del Màster en Economia Quantitativa de la Universitat d'Alacant que complisquenaquests requisits:

a) Nota mitjana igual o superior a 6.5 en la titulació que li dóna accés al Màster després d'aplicar aquest barem: aprovat = 5.5 punts, notable = 7.5 punts, excel·lent = 9 punts i matrícula d'honor = 10 punts. Per al càlcul de la nota mitjana, la puntuació de cadascuna de les assignatures es ponderarà en funció del nombre de crèdits que la integren.

b) No es tindran en compte els crèdits que, segons els plans d'estudi, només puguen qualificar-se com a apte, ni el reconeixement de crèdits en què no hi haja qualificació.

c) No estar incapacitat físicament ni patir cap malaltia que puga impedir el desenvolupament de l'activitat formativa objectiu de l'ajuda.

d) Els estudiants estrangers no comunitaris hauran d'estar en possessió del NIE en el termini de presentació de sol·licituds d’aquesta convocatòria.

e) Estar avalat per un tutor acadèmic, que ha de ser un membre del Departament de Fonaments de l'Anàlisi Econòmica amb docència en el Màster en Economia Quantitativa, amb la titulació de doctor i pertanyent a la plantilla docent i investigadora de la Universitat d'Alacant. Cap tutor acadèmic podrà figurar com a tal en més d'una sol·licitud d'ajuda dins d'aquesta convocatòria.

Els requisits esmentats que no figuren en l'expedient del sol·licitant en la data en què acaba el termini de presentació de sol·licituds seran motiu d'exclusió de laconvocatòria.

4. Presentació de sol·licituds.

Les sol·licituds es presentaran, segons el model disponible en la secretaria del Departament de Fonaments de l'Anàlisi Econòmica,al registre de la Universitat d'Alacant, adreçat a la directora del Departament de Fonaments de l'Anàlisi Econòmica. Les sol·licituds han d'adjuntar:

* Fotocòpia del DNI o NIE.
* Currículum.
* Fotocòpia de l'expedient acadèmic que dóna accés als estudis de Màster.
* Fotocopia de la matrícula en el Màster en Economia Quantitativa del curs acadèmic 2014-2015.

La sol·licitud ha d'anar avalada pel tutor acadèmic i amb el vistiplau del director del Màster. El termini de presentació de sol·licituds és de 10 dies hàbils, comptadors a partir de l'endemà de la publicació d'aquesta convocatòria en el BOUA. La presentació de la sol·licitud implica l'acceptació de les bases de la convocatòria.

El mateix candidat no podrà presentar més d'una sol·licitud; en aquest cas, s'invalidarien totes les sol·licituds presentades.

5. Resolució

Les sol·licituds seran avaluades per una comissió presidida per la directora del Departament de Fonaments de l'Anàlisi Econòmica i integrada a més pel degà de la Facultat d'Econòmiques, o la persona en qui delegue, dos vocals d'entre el professorat vinculat al Màster i el secretari del Departament de Fonaments de l'Anàlisi Econòmica. Aquest últim actuarà com a secretari de la comissió. La concessió de l'ajuda es notificarà abans que transcórregaun mes des de la finalització del termini de presentació de sol·licituds.

Per a l'avaluació i selecció dels candidats s'aplicaran els següents criteris i barem:

Expedient acadèmic de la titulació universitària de grau o equivalent que dóna accés al Màster en Economia Quantitativa en el qual es troba matriculat: fins a 10 punts.

La Comissió aplicarà els criteris d'avaluació i elaborarà una relació prioritzada dels candidats. La resolució inclourà una llista de candidats suplents per al cas que es produïren renúncies dins del termini de 15 dies, comptadors a partir de la data de publicació de la resolució de concessió. L'adjudicació de les ajudes corresponents a renúncies es produirà en l'ordre establit en la relació de suplents.

6. Seguiment

L'alta es tramitarà després que els interessats presenten, al Departament de Fonaments de l'Anàlisi Econòmica de la Universitat d'Alacant, dins dels 10 dies naturals, comptadors des de la data de resolució definitiva, aquests documents:

a) Document d'acceptació de les obligacions com a beneficiari d'una ajuda per a estudiants del Màster en Economia Quantitativa de la Universitat d'Alacant, amb el vistiplau del tutor acadèmic i del director del Màster.

b) Dades bancàries per a l'abonament de les dotacions de l'ajuda. Si el beneficiari no presenta aquest document d'acceptació en la data establida, s'entendrà que renuncia a l'ajuda.

En cap cas s'autoritzaran canvis de tutor acadèmic o grup de recerca, llevat que concórreguen circumstàncies de força major segons el Departament de Fonaments de l'Anàlisi Econòmica.

Les renúncies i baixes hauran de ser comunicades pel tutor acadèmic, i amb el vistiplau del director del grup de recerca, quan se’ntinga coneixement.

En finalitzar el curs acadèmic 2014-15, els beneficiaris d'aquestes ajudes hauran de presentar certificat acadèmic d'haver superat tots els crèdits del Màster en Economia Quantitativa en els quals estiguen matriculats i un informe del tutor acadèmic.

L'incompliment total o parcial dels requisits i obligacions establides en aquestes bases i altres normes aplicables, donarà lloc a l'obertura d'un expedient d'incompliment, la convocatòria del qual, prèvia audiència de l'interessat, podrà donar lloc a la revocació de l'ajuda concedida parcial o totalment i l'obligació de reintegrar la quantia corresponent.

M. Dolores Collado Vindel

Directora del Departament de Fonaments de l'Anàlisi Econòmica

Alacant, 24 d’octubre de 2014





[Carretera Sant Vicent del Raspeig s/n  
03772 Sant Vicent del Raspeig - Alacant  
 Tel. 32 962 1180 - Fax 30 550 0573](https://www.google.es/maps/@68.644215,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12664&trk=tyah&trkInfo=tarId%9V1686179932692%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)